دشت سوس

دشتِ سُوس جمیلہ ہاشمی کا تاریخی ناول ہے جو 1983ء کو رائٹر زبک کلب لاہور کی جانب سے منظر عام پر آیا۔ ناول بغداد کے درویش و صوفی حسین بن منصور حلاج کی زندگی سے متعلق ہے  اس میں ان کی  شخصیت  کے اہم گوشوں کو اجاگر کیا گیا ہے۔ ساتھ میں حکومت وقت کی جانب سے ان پر ڈھائے گئے مظالم کے ہولناک مناظر دکھائے گئے ہیں۔ ناول میں دسویں صدی عیسوی کے عباسی دور کو سیاسی، سماجی اور مذہبی تناظرات کے ساتھ پیش کیا گیا ہے۔

ناول میں حلاج کو ایک مظلوم کے طور پر پیش کیا گیا ہے۔ عشق کا عنصر تخلیق کر کے حلاج کے سادہ اور سپاٹ کردار میں دلکشی پیدا کرنے کی کوشش کی گئی ہے۔ حسین بن منصور حلاج سیاسی دشمنی کی بھینٹ چڑھا لیکن جمیلہ ہاشمی نے ان کے قتل کے دیگر محرکات کو تلاش کرنے کی سعی کی ہے۔ انھوں نے انمول کو حسین بن منصور حلاج اور حامد کے درمیان رقابت کی وجہ قرار دیا ہے اور یہ دکھانے کی کوشش کی ہے کہ ایک حاکم کس طرح شخصی دشمنی کو سیاسی دشمنی کا رنگ دے کر ایک بے گناہ کو قتل کرواتا ہے۔ لیکن اس عشقیہ داستان سے ناول پر افسانویت غالب آگئی ہے۔
اخذ
جنوری 2025ء میں نیشنل اکیڈمی آف پرفارمنگ آرٹس (ناپا) کے ضیا محی الدین تھیٹر میں جمیلہ ہاشمی کے اس ناول پر مبنی ڈراما  پیش کیا گیا۔

 حوالہ جات 

زمرہ:اردو ناول
زمرہ:پاکستانی فکشن
زمرہ:پاکستانی تاریخی ناول
زمرہ:1983ء کے ناول